**CONVENŢIA PROVIZORIE DE ASUMARE A RESPONSABILITĂŢII ECHILIBRĂRII**

Nr.C

# **Părţile contractante**

Prezenta Convenţie Provizorie de Asumare a Responsabilităţii Echilibrării, numită în continuare “Convenţie”, este încheiată la data de ..................................., între:

................................................................................. cu sediul social în .................................................... Str. .................................................................................. nr......, Etaj ....., Județ, ........................................ CIF ........................., J..................................., înregistrată la Registrul Comerţului de pe langă Tribunalul sub nr.............................................., cont bancar nr............................................................................, deschis la ................................................................, reprezentată de........................................................................., în calitate de Parte Responsabilă cu Echilibrarea, numită în continuare "PRE Provizorie ”

şi

**COMPANIA NAȚIONALĂ DE TRANSPORT AL ENERGIEI ELECTRICE "TRANSELECTRICA" SA**, societate administrată în sistem dualist, cu sediul în București, Sectorul 3, str. Olteni, Nr. 2-4, CLADIREA „PLATINUM CENTER”, înregistrată la Oficiul Registrului Comerţului sub numărul J2000008060404, Cod de înregistrare fiscală RO13328043, cont de virament IBAN RO52 RZBR 0000 0600 2152 0653, deschis la Raiffeisen BANK, reprezentată de Directorat, în calitate de Operator de transport şi de sistem, numită în continuare “Transelectrica”, ambele denumite în continuare părții.

Având în vedere:

1. Cererea nr............................................................ privind încheierea unei Convenţii Provizorii de Asumare a Responsabilităţii Echilibrării pe piaţa de energie electrică;
2. Prevederile reglementărilor ANRE în vigoare privind funcționarea și decontarea Pieței de Echilibrare, o parte dintre acestea precizate în cadrul Anexei nr. 1 la Convenție.

Părţile au convenit următoarele:

# **Obiectul Convenţiei**

1. Obiectul Convenţiei constă în vânzarea şi cumpărarea de energie electrică între părţi, pentru energia electrică produsă în perioada de probe şi livrată în SEN de PRE Provizorie.
2. Prezenta Convenţie stabileşte termenii şi condiţiile pe care PRE Provizorie trebuie să le respecte pentru a obţine şi a-şi păstra, pe durata derulării prezentei Convenţii, statutul de Parte Responsabilă cu Echilibrarea şi stipulează drepturile şi obligaţiile părţilor în această privinţă.
3. PRE Provizorie înţelege şi acceptă că transmiterea notificărilor de program pot fi îndeplinite numai după încheierea prezentei Convenţii şi va înceta ca o consecinţă a încetării din orice cauză a prezentei Convenţii.

# **Definiţii**

1. Termenii utilizaţi în prezenta Convenţie sunt definiţi în cadrul reglementărilor în vigoare, o parte dintre acestea fiind enumerate în cadrul Anexei nr. 1 la Convenție.

# **Obligaţiile, responsabilităţile şi drepturile Părţilor Responsabile cu Echilibrarea**

## Obligaţiile şi responsabilităţile PRE Provizorie

1. Pe întreaga durată a derulării Convenţiei, PRE Provizorie notifică zilnic producţia planificată a capacităţii de producere/instalaţiei de stocare a energiei electrice aflate în perioada de probe, în conformitate cu programul de probe aprobat de OTS, corespunzător programului de probe al respectivei capacităţi, în conformitate cu regulile prezentate în Regulamentul PRE, Codul RET și procedurile specifice elaborate de Transelectrica.
2. PRE Provizorie nu efectuează probe de funcţionare în perioada zilelor libere şi a sărbătorilor legale.
3. PRE Provizorie are obligaţia de a informa imediat operatorul de reţea relevant şi Transelectrica cu privire la finalizarea probelor.
4. PRE Provizorie este răspunzătoare să asigure că fiecare punct de măsurare/decontare aferent punctelor racordare ale unităţilor de producere/instalaţiei de stocare a energiei electrice aflate în perioada de probe prevăzute în Anexa nr. 2 este în conformitate cu prevederile Codului de Măsurare, conformitate care va fi atestată de Transelectrica

## Drepturile de încasare ale Părţii Responsabile cu Echilibrarea

1. PRE Provizorie are dreptul de a încasa integral şi la termen facturile emise către Transelectrica în conformitate cu prevederile Capitolului 6 al prezentei Convenţii pentru energia electrică produsă în perioada de probe şi livrată în SEN.

# **Obligaţiile, responsabilităţile şi drepturile Transelectrica**

## Obligaţiile şi responsabilităţile Transelectrica

1. Transelectrica este obligată să înregistreze PRE Provizorie în Registrul pentru Părţile Responsabile cu Echilibrarea (Registrul pentru PRE).
2. Transelectrica verifică şi validează notificările de program primite de la PRE Provizorie în conformitate cu prevederile Regulamentului PRE, Regulamentul FSE și ale Codului RET.
3. Transelectrica pune la dispoziția PRE Provizorie notificările de program acceptate în sistemul informatic al pieţei de echilibrare.
4. Transelectrica transmite la ODDPRE valorile programate din notificările de program acceptate ale PRE Provizorie, pentru fiecare interval de decontare al lunii de livrare.
5. Transelectrica transmite la ODDPRE valorile măsurate însumate ale producției pentru fiecare interval de decontare al lunii de livrare.
6. Transelectrica are obligaţia de a achita integral şi la termen facturile emise de PRE Provizorie în conformitate cu prevederile Capitolului 6 al prezentei Convenții pentru energia electrică produsă în perioada de probe şi livrată în SEN

## Drepturile de încasare ale Transelectrica

1. Transelectrica are dreptul de a încasa integral şi la termen facturile emise către PRE Provizorie în conformitate cu prevederile Capitolului 6 al prezentei Convenţii pentru energia electrică produsă în perioada de probe şi livrată în SEN la preţuri negative.

# **Facturare şi plăţi**

## Termene şi condiţii de plată

1. (1) Începând cu prima zi lucrătoare care urmează zilei postării de către operatorul de decontare al pieței de echilibrare (ODDPRE) pe platforma informatică dedicată, a Notei de Informare pentru decontarea lunară pentru Producătorul în probe, pentru fiecare IDi din luna de decontare, sau, dacă este cazul, a Notei lunare de regularizare, conform prevederilor Regulamentului PRE, PRE Provizorie, respectiv Transelectrica emite facturile astfel:
   * 1. PRE Provizorie va factura către Transelectrica valoarea energiei electrice produsă în perioada de probe şi livrată în SEN la preţuri pozitive, calculată conform prevederilor Regulamentului PRE;
     2. Transelectrica va factura către PRE Provizorie valoarea serviciilor corespunzătoare energiei electrice produsă în perioada de probe şi livrată în SEN la preţuri negative, calculată conform prevederilor Regulamentului PRE.

(2) Facturile aferente obligației de plată ale PRE Provizorie/Transelectrica se emit și se transmit prin mijloace electronice (e-mail) fișier tip pdf. Adresa de e-mail este cea precizată în cadrul Anexei nr.3. Data încărcării facturii în RO e-factura este considerată data primirii facturii. .

(3) Factura va fi plătită de Transelectrica/ PRE Provizorie în termen de 5 (cinci) zile lucrătoare de la data emiterii şi încărcării acesteia în RO e-factura

1. (1) În cazul în care o sumă facturată de una dintrepărţi este contestată integral sau parţial de cealaltăparte, partea debitoare va efectua plata integral în condiţiile Art.17 și va înainta, în termen de 5 zile lucrătoare de la data postării pe platforma informatică dedicată a notelor de informare pentru decontarea lunară pentru Producătorul în probe sau, dacă este cazul, a Notelor lunare de regularizare, o notă explicativă părţiicreditoare şi către ODDPRE, cuprinzând obiecţiile sale. Partea creditoare analizează contestaţia primită şi, în termen de 5 zile lucrătoare de la primirea ei, transmite părţii debitoare punctul său de vedere privind contestaţia.

(2) Pentru sumele stabilite ulterior soluționării unei dispute din care au rezultat plăți întârziate a fi datorate de una dintre părţi celeilalte, partea debitoare va plăti pe lângă suma datorată, o penalitate egală ca procent cu nivelul penalității de întârziere percepute pentru neplata la termen a obligațiilor către bugetul de stat, cu condiția ca valoarea totală a penalităților să nu depășească valoarea sumei datorate.

(3) Pentru situația în care PRE Provizorie/Transelectrica trebuie să efectueze o plată corespunzătoare unei dispute din care rezultă plăți întârziate, penalizarea cuprinde dobânda acumulată pentru sumele datorate și neplătite, calculată ca procent cu nivelul penalității de întârziere percepute pentru neplata la termen a obligațiilor către bugetul de stat, începând cu ziua următoare datei limită la care plățile ar fi trebuit efectuate, și sfârșind cu ziua precedentă celei în care sumele restante au fost efectiv achitate.

(4) PRE Provizorie /Transelectrica vor fi obligate să plătească celeilalte părți o penalizare pentru întârziere dacă PRE Provizorie /Transelectrica au efectuat o plată corespunzătoare unei dispute pentru o sumă disputată, achitatată la timp şi contestată în mod justificat de cealaltă parte.

Penalizarea cuprinde dobânda corespunzătoare sumei, calculată ca procent egal cu acela perceput pentru neplata la termen a obligațiilor către bugetul de stat, începând cu ziua imediat următoare datei la care plățile au fost efectuate de cealaltă parte și sfârșind cu ziua precedentă celei în care suma contestată, inclusiv dobânda aferentă, este efectiv returnată.

1. În cazul în care Transelectrica nu plăteşte toată factura sau o parte din aceasta, în perioada de timp stabilită în conformitate cu prevederile Art.17, se consideră că Transelectrica nu şi-a îndeplinit obligaţiile şi PRE Provizorie poate transmite o notificare de încetare a prezentei Convenţii. Transelectrica va avea un termen de 5 zile lucrătoare pentru remedierea neîndeplinirii obligaţiei, de la data notificării de încetare.
2. În cazul neachitării la termen a facturilor prevăzute la Art.17, PRE Provizorie /Transelectrica plătește o penalizare egală cu o sumă suplimentară față de suma datorată care trebuie plătită și cuprinde dobânda acumulată pentru orice sume datorate și neplătite, calculată ca procent egal cu acela perceput pentru neplata la termen a obligațiilor către bugetul de stat, începând cu ziua următoare datei limită la care plățile ar fi trebuit efectuate, și sfârșind cu ziua precedentă celei în care sumele restante au fost efectiv achitate.
3. Plata facturilor prevăzute conform Art.17, va fi efectuată prin orice mijloc legal de plată prevăzut de legislaţia în vigoare. Plățile se consideră efectuate la data la care valorile corespunzătoare au fost debitate sau creditate în contul bancar de echilibrare deschis de Transelectrica.

## Legea aplicabilă – litigii

1. Prezenta Convenţie este supusă şi interpretată potrivit legii româneşti.
2. Părţile vor verifica fără întârziere orice Notă de Informare pentru decontarea lunară pentru Producătorul în probe /Notă de regularizare primită de la ODDPRE, precum şi facturile primite de la partea creditoare conform Art.17. În cazul unui litigiu, partea care contestă va transmite în termen de 5 zile lucrătoare celeilalte părţi şi ODDPRE o notă scrisă privind facturile de plată. Un litigiu nu exonerează părţile de la obligaţiile de plată la data scadentă, decât dacă părţile sunt de acord altfel, în fiecare caz în parte.
3. Litigiile care decurg din interpretarea şi/sau executarea prezentei Convenţii, care nu pot fi rezolvate pe cale amiabilă, vor fi supuse spre soluţionare instanţei judecătoreşti competente.
4. Dacă orice prevedere a prezentei Convenţii sau a Anexelor sale intră în conflict cu o prevedere a Regulamentului FSE/FRSF, Regulamentului PRE sau a Codului RET, va prevala prevederea aplicabilă a Regulamentului FSE/FRSF, Regulamentului PRE sau a Codului RET.
5. Oricând există o neînţelegere privind notificările de program transmise către Transelectrica şi notificările de program primite de către Transelectrica, părţile sunt de acord că notificările de program primite de Transelectrica vor prevala. Părţile sunt de acord să analizeze cauzele care au dus la inadvertenţele respective şi să întreprindă măsuri pentru remedierea acestora.
6. Părțile convin ca limba de comunicare contractuală să fie limba română.

# **Prevederi generale**

## Documentele Convenţiei

1. Documentele prezentei Convenţii sunt:

Anexele nr. 1 - 3 care fac parte integrantă din prezenta Convenţie.

## Proceduri şi relaţia cu regulile pieţei

1. Procedurile specifice menţionate în prezenta Convenţie sunt Procedurile operaţionale ale Transelectrica şi ODDPRE, elaborate conform prevederilor Regulamentului PRE, Regulamentului FSE/FRSF.

## Comunicări şi notificări

1. Persoanele de contact autorizate pentru derularea prezentei Convenţii sunt menţionate în Anexa nr.3.
2. Părţile trebuie să se asigure că persoanele de contact enumerate în Anexa nr. 3 pot fi contactate telefonic sau în alt mod, aşa cum a fost specificat în Anexă.
3. Fiecare parte trebuie să o notifice pe cealaltă în format scris pentru orice schimbare care a apărut în informaţiile de contact specificate în Anexa nr.3, cu cel puţin şapte (7) zile calendaristice înainte ca schimbarea să intre în vigoare.
4. PRE Provizorie înţelege şi acceptă că orice înştiinţare verbală, inclusiv telecomunicaţia, poate fi înregistrată de către Transelectrica. Transelectrica îşi va lua măsurile corespunzătoare pentru a păstra înregistrările şi pentru a permite accesul la înregistrări numai persoanelor pentru care accesul este justificat.

## Durata Convenţiei

1. Această Convenţie își produce efectele pe perioada de probă a PRE Provizorie, până la data de **...................................,** conform prevederilor Regulamentului PRE sau până la rezilierea acesteia de către oricare dintre părţi, conform prevederilor Capitolului 7.6 din prezenta Convenţie.

## Revizuirea Convenţiei

1. Convenţia încheiată de părţi se poate prelungi, modifica sau completa prin acte adiţionale, inclusiv pentru includerea prevederilor legislative ulterioare încheierii Convenţiei, la propunerea oricărei părţi. Modificările prevederilor prezentei Convenţii se pot face numai prin încheierea de acte adiţionale.
2. Părţile sunt de acord să revizuiască prezenta Convenţie la cererea scrisă a PRE Provizorie sau Transelectrica dacă:
   * 1. siguranţa în funcţionare a sistemului electroenergetic național (SEN) este afectată în mod nefavorabil de îndeplinirea continuă a prezentei Convenţii;
     2. apar circumstanţe noi sau o nouă prevedere legală, care afectează direct sau indirect, capacitatea părţilor de a pune în aplicare prezenta Convenţie.

## Încetarea Convenţiei

1. Dacă părţile nu acceptă modificarea prezentei Convenţii după 10 (zece) zile lucrătoare de la data la care oricare dintre părţi a trimis către cealaltă parte o cerere scrisă conform art .31, oricare dintre părţi poate rezilia prezenta Convenţie unilateral, obligaţiile de plată scadente devinind efective imediat sau la o dată precizată de Transelectrica sau de PRE Provizorie în notificarea de reziliere.
2. Orice culpă a uneia dintre părţi referitoare la oricare obligaţie rezultată din, sau prevăzută în prezenta Convenţie, va îndreptăţi cealaltă parte, fără a-i fi prejudiciat niciunul din drepturile sale, fie să denunţe unilateral prezenta Convenţie cu 10 (zece) zile lucrătoare după data notificării părții contractuale fie să stabilească părții contractuale un termen de 10 (zece) zile lucrătoare de la termenul de notificare pentru a remedia culpa. .
3. Prezenta Convenţie încetează în cazul revocării sau retragerii PRE Provizorie de la data la care revocarea sau retragerea devine efectivă.
4. Transelectrica poate, fără a prejudicia vreunul din drepturile sale, să rezilieze unilateral prezenta Convenţie, respectiv să revoce înregistrarea PRE Provizorie, pentru oricare din următoarele cauze:
5. Transelectrica i se aduce la cunoștință falimentul sau lichidarea participantului la piaţa de echilibrare;
6. ANRE a informat Transelectrica cu privire la expirarea/retragerea/suspendarea licenței/ dreptului de tranzacționare a/al respectivului PRE.
7. Participantul la piață, înregistat ca PRE Provizorie în Registrul pentru PRE, nu și-a îndeplinit în mod repetat obligațiile ce decurg din Regulamentul PRE și/sau Regulamentul FSE/FRSF, în cazul unor abateri semnificative și/sau frecvente.
8. Transelectrica are dreptul să revoce o PRE Provizorienumai după o notificare prealabilă a participantului la piață, cu 10 zile lucrătoare înainte de a decide revocarea acesteia (termenul de revocare).
9. În situația în care motivele revocării subzistă, după două zile lucrătoare de la notificarea precizată la art. 41, Transelectrica va proceda la notificarea ODDPRE, a tuturor i distribuitorilor în rețelele cărora PRE Provizorie avea puncte de măsurare, cu privire la posibilitatea revocării PRE Provizorie şi termenul de revocarea al PRE Provizorie.
10. În situația în care motivele revocării au fost eliminate până la termenul de revocare, Transelectrica publică imediat pe pagina proprie de internet o informare privind menținerea ca PRE Provizorie a participantului la piață.
11. Dacă motivele revocării nu au fost eliminate, până la termenul de revocare notificat, în ziua următoare Transelectrica revocă PRE Provizorie.

## Forţa majoră

1. (1) Părţile sunt absolvite de orice răspundere pentru neîndeplinirea în totalitate sau în parte a obligaţiilor ce decurg din prezenta Convenţie, dacă acest lucru este rezultatul acţiunii forţei majore. Circumstanţele de forţă majoră sunt acelea care pot apare pe perioada de valabilitate a prezentei Convenţii, în urma producerii unor evenimente extraordinare, de exemplu calamităţi naturale, război, embargo, care nu au putut fi luate în considerare de părţi la încheierea prezentei Convenţii şi care sunt în afara voinţei şi controlului părţilor.
   1. Partea care invocă forţa majoră trebuie să notifice acest lucru în scris celeilalte părţi în decurs de 48 de ore de la apariţia acesteia, apreciind şi perioada în care urmările ei încetează, cu confirmarea în termen de 5 (cinci) zile a autorităţii abilitate să constate forţa majoră de la locul producerii evenimentului ce constituie forţă majoră.

Neîndeplinirea obligaţiei de comunicare a forţei majore nu înlătură efectul exonerator de răspundere al acesteia, dar antrenează obligaţia părţii care trebuia să o comunice de a repara pagubele cauzate părţii contractante prin faptul necomunicării.

## Confidenţialitate

1. Părţile vor considera confidenţiale prevederile prezentei Convenţii, la fel ca şi orice document şi/sau orice informaţie schimbată de părţi în contextul prezentei Convenţii. Fac excepţie de la aceste prevederi:
   * 1. informaţiile solicitate de autorităţile competente, în conformitate cu reglementările în vigoare;
     2. informaţiile privind identitatea şi conturul PRE Provizorie precum şi situaţia acesteia ca Parte Responsabilă cu Echilibrarea, publicate de Transelectrica pe un server de Internet;
     3. informaţiile care au fost făcute publice până la încheierea Convenţiei.
2. Transelectrica i se permite în mod expres, şi PRE Provizorie consimte în mod expres, să comunice în totalitate sau o parte a oricărei prevederi confidenţiale, document şi/sau informaţie către alţi operatori de reţele în conformitate cu reglementările în vigoare şi regulile internaţionale, atunci când acest lucru este solicitat pentru a asigura securitatea, siguranţa în funcţionare a SEN sau a altor sisteme energetice din ţările vecine.

## Daune

1. Niciuna dintre părţi nu este responsabilă pentru pierderi sau defecte provocate celeilalte părţi cu excepţia cazurilor în care a acţionat cu premeditare sau cu neglijenţă dovedită. În nicio împrejurare, Transelectrica nu este responsabilă pentru daune indirecte sau consecinţe ale prezentei Convenţii.
2. Pentru neexecutarea, în totalitate sau în parte, a obligaţiilor prevăzute în prezenta Convenţie, părţile răspund conform prevederilor legale în vigoare.

## Nulitatea unei clauze

1. Nulitatea sau invaliditatea uneia sau mai multor prevederi ale prezentei Convenţii nu vor afecta validitatea celorlalte prevederi rămase.

## Licenţe şi contracte

1. Este responsabilitatea PRE Provizorie să deţină cunoştinţele şi mijloacele tehnice, administrative şi organizatorice necesare pentru a-şi exercita drepturile pe toată perioada de derulare a prezentei Convenții.

Prezenta Convenţie intră în vigoare la data de ................................................ .

Prezenta Convenţie a fost redactată şi semnată în 2 (două) exemplare, din care 1(unul) pentru Transelectrica și 1 (unul) pentru PRE Provizorie.

|  |  |
| --- | --- |
| **..............................** | **COMPANIA NAȚIONALĂ DE TRANSPORT AL ENERGIEI ELECTRICE "TRANSELECTRICA" SA** |
| **.........................................** | **Ştefăniţă MUNTEANU**  **Președinte al Directoratului**  **prin**  **Gheorghe VIŞAN**  **Director DPE**  **Cf. Procură nr. 55669/14.11.2024**  **Cătălin Constantin NADOLU**  **Membru al Directoratului**  **prin**  **Marian OBRETIN**  **Şef Serviciu Pieţe Administrate**  **Cf.Procură nr.55471/14.11.2024** |

**Anexa nr.1 – Reglementările Autorității Naționale de Reglementare în Domeniul Energiei (ANRE) în vigoare privind funcționarea și decontarea Pieței de Echilibrare:**

1. Regulamentul privind clauzele și condițiile pentru părțile responsabile cu echilibrarea, aprobat prin Ordinul Preşedintelui ANRE nr. 127 din 08.12 2021, publicat în Monitorul Oficial al României nr.1196/17.12.2021, cu modificările şi completările ulterioare, denumit în continuare ”Regulament PRE”;
2. Regulamentul privind clauzele și condițiile pentru furnizorii de servicii de echilibrare și pentru furnizorii de rezervă de stabilizare a frecvenței aprobat prin Ordinul Preşedintelui ANRE nr. 127 din 08.12 2021, publicat în Monitorul Oficial al României nr.1196/17.12.2021, denumit în continuare ”Regulament FSE/FRSF”;
3. Codul Tehnic al Rețelei Electrice de Transport, ediția în vigoare;
4. Codul de măsurare a energiei electrice, ediția în vigoare;
5. Regulile comerciale privind colectarea, prelucrarea și transmiterea valorilor măsurate de energie electrică, aprobate prin Ordinul președintelui ANRE nr. 62/31.03.2020, publicat în Monitorul Oficial al României nr.271/01.04.2020, denumite în continuare ”Regulile de măsurare”;
6. Ordinul Președintelui ANRE nr. 234 din 20 decembrie 2019 pentru aprobarea Procedurii privind schimbarea furnizorului de energie electrică/gaze naturale de către clientul final publicat în Monitorul Oficial al României nr. 17 din 13 ianuarie 2020;
7. Codul Tehnic al Rețelei Electrice de Transport, ediția în vigoare, numit în cadrul Convenției Codul RET;
8. Codul de măsurare a energiei electrice, ediția în vigoare, numit în cadrul Convenției Codul de măsurare;
9. Prevederile din Procedura operațională ”Constituirea, actualizarea și utilizarea garanțiilor financiare pe piața de echilibrare”, numită în cadrul Convenției ”PO Garanții;
10. Prevederile din Procedura operațională ” Înregistrarea, transferarea responsabilităţii echilibrării, actualizarea, retragerea şi revocarea unei Părți Responsabile cu Echilibrarea”, numită în cadrul Convenției PO PRE.

Anexa nr. 2 – Convenţia de măsurare/și însumare nr. ........ încheiată cu Transelectrica

Anexa nr. 3 – Date de identificare și Persoane de contact

I.Date de identificare și contact ale PRE Provizorie

Denumire PRE

Licența nr. ................ și condiții........ (anexată)/ Decizie ANRE

sediul social PRE

telefon

fax,

e-mail ale titularului de licență

codul de indentificare al PRE;

Notificări Platforma PE

Datele de contact ale persoanelor care sunt responsabile cu notificările în platforma PE împuternicite să acționeze în numele solicitantului:

* E- mail:
* Tel
* Fax
* Mobil

Contact facturare

Datele de contact ale persoanelor care sunt responsabile cu derularea comercială a PRE:

* E- mail:
* Tel
* Fax
* Mobil

Date Comerciale & Tehnice ale titularilor de licenţă înregistrați ca PRE Provizorie pentru care PRE Provizorie și-a asumat responsabilitatea echilibrării

Pentru fiecare Titular de Licenţă:

Nume:

Adresă:

Contact:

Nr. de Licenţă:

Cod EIC:

Pentru fiecare punct de racordare la reţea:

Unităţi Dispecerizabile/Consumuri Dispecerizabile:

Cod:

Adresă:

Proprietar

II.Contacte Transelectrica

1. Platforma informatică PE - OPE

Blvd. Hristo Botev nr. 16-18

Bucureşti, sector 3

RO-030236

TEL: 0213035824

0213035854

0213035823

FAX: 0213035630

Email: tsoplan@transelectrica.ro

2. Comercial Transelectrica

STR. Olteni 2-4, Sector 3

030786 Bucuresti

Tel. 021.3035732

021.3035939

021.3035806

Fax. 021.3035847

e.mail [comercial.piata.echilibrare@transelectrica.ro](mailto:comercial.piata.echilibrare@transelectrica.ro)

3. DM OMEPA

STR. Olteni 2-4, Sector 3

030786 Bucuresti

Tel. 021.3035908

021.3035745

Fax. 021.3035756

e.mail: clienti.omepa@transelectrica.ro

III .Contact la ODPE SA

Blvd. Hristo Botev nr. 16-18

Bucureşti, sector 3

RO-030236

[oferta@ODPE.ro](mailto:oferta@opcom.ro)

cont bancar........................

deschis la ..............................